钦定古今图书集成/历象汇编/历法典/第063卷 > 图
## 钦定古今图书集成/历象汇编/历法典/第063卷 > 图

馀光正与甲乙丙圈界相合其心在戊其径与丁以直角交景而平分甲及丙两光角则得太阳食七分有奇更取三点为甲丁丙以己为心〈几何三卷二十四题〉以甲丁丙辛为“太阴”，乃以己丁较戊乙，亦得日月两径大小之比例

日食射光之容

测日食，以最微之孔对照之。西土用绿色玻璃，仅见
日周，俱掩去馀耀。反照则用水盘，欲细则以平面镜
所接之光反射墙上，可略得分明。第对照水中反照
皆非实测之法。惟射光于墙略近，然因尚容次光乱，
其景犹未足，故前以密室测食之分为本法，今再全
解之，欲光从外入室内，以其形正彷原形，尽乎大小
之比例。“倘”“孔”非最小，〈几何称无分点之小〉而圆，则太阳食照必
略变其馀光之角形，为《不彷原》之一。又太阴掩太阳，
其径略小，即失天上视径之比例，为《不彷原》之二。因
径小所食之分较天上之真分亦少，为《不彷原》之三。
三者皆归一缘。盖接光之孔稍广，则从中心摄太阳
之形，全显于墙或纸，亦并周孔边之每点全进焉。乃
每点所进射之形虽圆，其出外与孔之圆不平行，而
每点射形之公界复与之平行，且内抱中心所射之
形亦与之平行。如左图乙丙丁界内为光，即太阳总
形也。其内圈壬庚癸为孔之广，因圆故受光至平面
亦圆，第太阳大不可比，其光一入复宽，为戊己辛形。